Kad odete u zatvor,
svatko ima titule za sebe ili druge.
Kad ljudi čuju da sam osuđen za teško uhođenje, smiju se.
„Ti si stalker? Kakva je to glupost?
Skrivaš se u grmu s dvogledom?”
„Ma, ne.”
S nekim ljudima bude i tako, ali…
Svačija je situacija drukčija.
S ljudima koje ne poznajem pokušavam samo okrenuti na šalu.
Meni to izaziva mnogo boli i teških osjećaja.
Sve traume kroz koje smo Rachel i ja prošli.
SVAKE GODINE DOĐE DO VIŠE OD TRI MILIJUNA INCIDENATA UHOĐENJA U SAD-U.
POSTOJI NAŠIROKO UOČENA VEZA IZMEĐU TRAUME I OPSESIVNOG PONAŠANJA.
Želim da bude jasno
da možda imam suosjećanja za Johna,
ali nikad mu neću oprostiti za ono što mi je učinio.
Samo zato što razumijem ne znači da to moram prihvatiti.
Ne prihvaćam to.
NETFLIXOVA SERIJA
Radije bih da me smatraju ubojicom nego stalkerom.
Htjela sam joj pojačati taj osjećaj da je netko promatra.
Svatko može biti stalker.
To je priča o babarogama.
Nisam više tako lud.
POSLJEDNJA ŠANSA
ZATVOR HENRY C. HILL U ILLINOISU
DANA 24. SVIBNJA 2019., JOHN ANDERSON ZATVOREN JE
ZBOG UHOĐENJA BIVŠE PARTNERICE.
Kod mene je uhođenje proizašlo iz problema s napuštanjem.
Zakačio bih se za osobu jer bih se osjećao napušteno
i htio sam se više vezati za nju.
Onda bih se naljutio zbog toga i mislio: „Ako me voliš, ne idi.”
To je bijes zbog boli.
Sad vidim da je to bio početak problema
koji su doveli do ove situacije.
Ja sam John R. Anderson III. Služim kaznu u zatvoru Hill.
Optužen sam za teško uhođenje.
OKRUG DEKALB, ILLINOIS
Odrastao sam na selu.
Tata me naučio loviti, pecati.
Bio sam dobar učenik i sportaš, igrao bejzbol.
Uvijek sam želio imati ozbiljnu vezu.
Čak i kad sam počeo imati djevojke u srednjoj školi,
uvijek sam im poklanjao cvijeće i glazbu.
Uvijek sam htio nešto ozbiljno.
Nisu mi veze bile samo zabava.
Tražio sam povezanost i intimnost.
Odmah na početku znam hoće li mi se netko svidjeti.
A Rachel i ja smo odmah kliknuli.
Ne znam. Bili smo kao prst i nokat.
JOHN JE S 32 GODINE UPOZNAO 28-GODIŠNJU RACHEL.
Ja sam Rachel.
Upoznala sam Johna 2015. g. na spoju naslijepo.
Tada sam radila tri posla i sama sam odgajala sina.
Zato me nije zanimala
nikakva veza.
John je vrlo duhovit i dovitljiv.
Tada je imao Harley-Davidson motocikl.
On je bio moj tip muškarca.
Uvijek sam mu govorila da su me njegove zelene oči
privukle te prve noći.
Nismo odjednom uskočili u vezu.
Htjeli smo ići polako jer sam ga htjela upoznati
prije nego što ga upoznam sa sinom.
U početku je bilo dosta kompromisa.
On je mehaničar.
Radio je deset sati dnevno šest dana u tjednu.
Uvijek je izlazio s prijateljima, bilo je i djevojaka.
Prijatelji su ga stalno pozivali van.
Nisam znala da stalno pije.
Mislila sam da pije samo vikendom.
Ja to nisam radila. S posla sam išla ravno kući svom djetetu.
Ali uvijek je bio dobar prema Gaugeu.
Gauge ga je gledao kao oca.
RACHELIN SIN GAUGE IMAO JE TRI GODINE KAD JE ONA POČELA IZLAZITI S JOHNOM.
Gauge je bio zarazno dijete. On je…
Bio je moja rock zvijezda.
Napravio bih mu irokezu, a on bi pokazao rokerski znak
i vozili smo se na Harleyju.
Bilo je sjajno, ali…
Ljudi bi mi dobacivali kad sam s njim.
„Tko ti je taj klinac, Johne?”
Isprva mi je smetalo.
Ali što sam ga više volio,
to me sve više živciralo.
Ovo je moj klinac. Što je?
Naša je veza bila takva da, kad bih ja ganjala Johna,
on bi se povlačio.
I obrnuto.
Čim bih mu rekla da je gotovo,
dolazio bi mi na vrata u 23 h i ispričavao bi mi se.
Ali bili smo tako…
Ne znam.
Glupo zaljubljeni, valjda.
Ostali smo zajedno kroz sve to i onda…
Saznala sam da sam trudna.
Tada smo razmišljali o preseljenju u Arkansas.
Njegov stric živi u Arkansasu pa smo ga posjetili.
Ondje je prekrasno.
Počeli smo tražiti kuće dolje.
OSAMNAEST MJESECI NAKON UPOZNAVANJA RACHEL I JOHN DOBILI SU SINA JAXA.
Kad se Jax rodio, odlazili smo u Arkansas.
Boravili smo kod njegova strica.
Pokušavali smo dovršiti ugovor s gospođom koja nam je prodavala kuću.
Jax je imao samo četiri mjeseca kad je Gauge umro.
Ni dan danas ne znam što se dogodilo.
Bila je oluja i neka su stabla pala.
Traktorom smo micali stabla
s ograde na pašnjaku.
Gauge mi je pomagao.
Pao je s traktora i slučajno sam ga pregazio.
Rachel je bila ondje.
Došla je iz kuće i uzela ga je u naručje.
Još mu je osjećala otkucaje srca.
Nismo mogli dovoljno brzo dovesti hitnu niti ga odvesti u bolnicu.
Dakle, Gauge više nije s nama.
Ona zna da sam ja vrlo oprezna i pažljiva osoba.
Cijeli sam život mehaničar. Radio sam s traktorima i strojevima,
kombajnima, građevinskom opremom.
Zna da nisam bio nepažljiv i da nisam
ugrozio njegovu sigurnost na traktoru.
Ali odmah sam…
počeo osjećati odgovornost i krivnju.
Kao da sam upravo ubio svog sina.
Mi…
Izgubili smo dijete.
I…
Oboje smo se promijenili.
Nakon što je Gauge umro…
pretvorila sam se u ljušturu od osobe.
Veoma je teško objasniti.
Nisam ništa htjela raditi. Nisam htjela jesti ni…
Nisam mogla uzeti Jaxa.
Mislim da je mogao osjetiti kako mi je srce slomljeno.
Jer bi vrištao.
John je morao preuzeti svu tu odgovornost
za dijete od četiri mjeseca i mene,
jer ja nisam mogla.
Stvarno se trudio prije nego što se raspao.
JEDNU GODINU NAKON GAUGEOVE SMRTI
RACHEL I JOHN PRESELILI SU SE U NOVI DOM U ARKANSASU.
John je radio prvu godinu.
Došlo je do toga da nije imao dovoljno posla
da nas može uzdržavati.
I ja sam se morala zaposliti.
John je našao nove prijatelje,
a oni su se drogirali.
Počeo je pušiti.
Ne znam je li prvo bio crack ili meth.
Ja bih ga gledala kako to radi.
Shvaćala sam zašto pokušava otupjeti bol.
Osjećao se krivim što nije spriječio nesreću.
Čovjeku je teško
nositi se s tim.
Moja je ovisnost uzela maha.
Uzimao sam meth i bio sam loša osoba.
Nikad nisam doživio ništa slično.
Imao sam halucinacije i…
I stalno mi se priviđao kad bih sklopio oči.
Jadna Rachel, samo se ugasila. Nije…
Samo se ugasila.
I to je trajalo godinu i pol.
Nijedno nije potražilo pomoć, savjetovanje
ili nešto što bi pomoglo.
I…
Koliko god smo trebali jedno drugo,
ipak smo odgurnuli jedno drugo od sebe.
Nije istina kad kažu da u životu ne može gore, jer može.
Ja nisam mogla funkcionirati
i nisam mu davala ono što je trebao.
Našao je djevojku koja je radila na dokovima na jezeru.
I…
Prevario me s njom.
Mislim da je imala 19 godina.
Tada je John imao 35 godina.
Bila je jako mlada.
Rekla sam mu da nam neće uništiti obitelj, da to možemo popraviti.
Tada me prvi put udario.
Ošamario me tako jako da sam pala na pod.
A onda mi je uzeo ključeve i nije se vratio tu noć.
Johnu su se tada priviđali ljudi i zvukovi jer je bio pod utjecajem metha.
Otišao bi u toalet i upalio snimanje na mobitelu.
Onda bi slušao te snimke i vikao na mene
optužujući me da ga varam, a zapravo je čuo TV u pozadini.
Nakon toga se pogoršalo.
Bio mi je rođendan i on se zaklinjao da je čuo muški glas u garaži.
Uzeo me za vrat i podigao me u kuhinji.
Vukao me je niz hodnik i bacio me na krevet.
Zatim me udarao u rebra, prsa, noge i glavu.
Davio me dok nisam povratila.
Tad sam shvatila da se moram maknuti od njega,
da se neće promijeniti, da ne postaje bolje.
Odlučila sam to i nisam mogla ostati više ni sekunde.
LISTOPAD, 2018.
NEKOLIKO DANA POSLIJE RACHEL JE POBJEGLA K MAJCI U ILLINOIS
S DVOGODIŠNJIM SINOM JAXOM.
Osjetila sam olakšanje dok sam se osam sati vozila do Illinoisa
jer više neću imati posla s njim.
Sve to što sam radio Rachel dok sam bio na methu,
mislio sam da i ona meni radi, a to nije bila istina.
Vlastiti me um zavaravao.
I…
To je dovelo do mnogo nasilja između Rachel i mene.
Ali kad je otišla,
osjećao sam da sam izgubio drugo dijete i ženu.
Kao da me, uz svu bol koju sam osjećao, samo još više boljelo.
Bilo je toliko silno da ne znam kako to objasniti.
Osjećao sam se izdano.
Onda me opsjedalo pitanje gdje mi je sin.
Pitao bih ljude kamo je otišla. Nisu mi htjeli reći.
Lagali bi mi i govorili da je na sigurnom.
Bio sam uzrujan jer mi se nije javljala.
Mislio sam da to radi da mi uzme sina i povrijedi me.
John je već shvatio da više nisam u Arkansasu.
Počeo mi je slati poruke.
GAUGE JE KOD MENE.
OSTAVILA SI NJEGOV PEPEO OVDJE.
Govorio je da će pepeo mog sina prosuti u zahod
ne kažem li mu gdje sam.
MALO PO MALO SVAKIH PET MINUTA.
Ne vratim li mu obitelj.
MISLIŠ DA LAŽEM
BOLI ME KURAC VIŠE, RACHEL
POKUŠAO SAM RAZUMNO, NE ŽELIŠ SUDJELOVATI
Počeo mi je slati snimke sebe
kako prosipa bijeli pepeo u zahod.
Naravno, poludjela sam i dobila napad panike.
ŽELIŠ SE NASTAVITI IGRATI!
NIKOME NEĆE BITI DOBRO AKO ME NATJERAŠ DA NASTAVIMO OVU IGRU
Nakon toga ja sam…
To je bio kraj. To je bilo to. Nabavila sam zabranu pristupa.
U STUDENOM 2018. G.,
OKRUŽNI JE SUD U OGLEU IZDAO NALOG ZA ZAŠTITU PROTIV ANDERSONA.
SVEUČILIŠTE U ILLINOISU, SPRINGFIELD
Prije nego što uhođenje pređe u zločin,
mora postojati nalog za zaštitu.
To je prvi korak na putu da nešto postane kazneno djelo.
Zovem se Ryan Williams.
Izvanredni sam profesor kriminalistike i kaznenog prava na Sveučilištu Illinois.
RYAN WILLIAMS PREGLEDAO JE ODREDBE NALOGA ZA ZAŠTITU IZDANOG ANDERSONU.
Ti nalozi mogu biti od pomoći.
Pojačavaju ozbiljnost prekršaja.
Od malog prekršaja do zločina po automatizmu.
Vožnja oko posla prije naloga o zaštiti bila je problematično ponašanje.
Sad je krivično djelo.
No nalozi o zaštiti temelje se na pogoršavanju ponašanja.
Nažalost, najviše uhode ljudi
koji se ne ponašaju racionalno i koji nemaju mnogo izgubiti.
John je, recimo, potpuno ignorirao naloge
i smatrao da se ne odnose na njega.
U ANDERSONOVU SU DOSJEU MNOGI ZAPISI O KONTROLIRAJUĆEM PONAŠANJU
U BIVŠIM VEZAMA KOJE DATIRAJU I DO 12 G. UNATRAG.
John je u prošlim vezama pokazao zabrinjavajući obrazac ponašanja.
On ne želi prihvatiti
da je njegovo ponašanje štetno.
Do te mjere da sam iznenađen
što nije bilo gorih ishoda u svim tim slučajevima.
Kad John ne može kontrolirati žene, onda postane bijesan i agresivan.
Svaki put eskalira i to me plaši.
Uvijek je u njemu dinamit.
Zovem se Rick Anderson i Johnov sam stric.
Trenutno sam jedini iz obitelji tko želi razgovarati s Johnom.
OŽUJAK, 2006. G.
ANDERSONOVO POSESIVNO PONAŠANJE PRVI PUT JE JAVNO ZABILJEŽENO 2006.
KAD SE RASTAO OD PRVE ŽENE.
Kad je John bio mlađi, vjenčao se s prvom suprugom.
Prevario ju je tijekom vjenčanja.
JOHNOV STRIC
Njegovoj je ženi prekipjelo.
Iselila se.
John je pukao.
Tada bi, kad bi se naljutio na vas, samo došao k vama.
Ili bi sjedio u autu i čekao da izađete s posla.
Kao početak uhođenja.
OŽUJAK, 2006. G.
ČETIRI GODINE KASNIJE, ANDERSON JE OPTUŽEN ZA TEŠKO UHOĐENJE
JOŠ JEDNE BIVŠE PARTNERICE.
Provalio je u njezinu kuću, sakrio se u ormar
i u dva sata ujutro stajao je uz njezin krevet.
Svi su mu odnosi s prvom ženom i drugom djevojkom popucali.
Da sam na Rachelinom mjestu, čak i sad,
bojao bih se Johna.
LISTOPAD, 2018. G.
NAKON ŠTO JE NAPUSTILA ANDERSONA 2018. G.,
RACHEL JE ODSELILA K MAJCI JUDI U ILLINOIS.
John je htio da mu se Rachel vrati i učinio bi sve za to.
Znao je koliko smo Rachel i ja povezane.
Nije htio da je itko ima, ako on ne može.
VELJAČA, 2019. G.
TRI MJESECA KASNIJE JOHN JE SLIJEDIO RACHEL
VIŠE OD 900 KM OD ARKANSASA.
Kad je stigao ovamo, stalno je zvao.
Ali uvijek s nekog drugog broja.
RACHELINA MAJKA
Toliko je taj idiot pametan.
Tražio je da razgovara s njom, govorio da je voli i da želi razgovarati.
A onda bi psovao. „Znam da je ondje. Daj da razgovaram s njom.
Jebena kujo, daj mi je na telefon.”
To je tako strašno.
Uhodio nas je ispred kuće.
Bila je zima i on bi parkirao svoj golemi kamionet ispred kuće.
Sjedio bi unutra i vrtio gume.
Mi uplašene plačemo i zovemo policiju.
Tražim Jaxa. Ispod stola je.
Rekao je: „Bako, poslušao sam mamu. Sakrio sam se.
Sakrio sam se kako je mama rekla.”
Srce mi je puklo.
Da se moj unuk mora sakriti od njega
jer mu je mama tako rekla.
Jer će mu on ubiti majku.
Bolno je gledati kći kako prolazi kroz to.
Stalno me je promatrao.
Znao je kad sam kod kuće, a kad nisam.
Kontrolirao mi je um i plašio me.
Pozivi i poruke bez prestanka.
Ostavljao bi mi poruke da će se ubiti.
Poslao bi mi slike omči
koje je objesio u maminom podrumu.
Rekao mi je da ćemo zajedno umrijeti,
makar me morao prvo upucati u glavu.
Učinio bi to da umremo zajedno.
Uvijek sam se osjećala kao da je iza ugla,
kao da napeto čekam da me zaskoči iz grmlja.
To se i dogodilo.
Nije se javljala.
Tada sam već na internetu otkrio
aplikacije preko kojih koristite različite brojeve s kojih zovete.
I radio sam ta luda sranja.
Nije htjela razgovarati sa mnom. Pa sam joj otišao na posao.
PETI OŽUJKA 2019. G.
NAKON POVRATKA U ILLINOIS,
RACHEL JE POČELA RADITI U LOKALNOM SKLADIŠTU.
Kad je stigla na posao, ja sam bio ondje.
Stigao sam dvije minute prije nje.
Prišao sam vozilu.
Uplašila se čim me je vidjela.
Iz nekog je razloga to izazvalo bijes u meni.
Ispala je prava drama na poslu, došla je i policija.
U skladištu u kojem sam radila nije bilo kapije. Svatko je mogao ući.
SNIMKA SIGURNOSNIH KAMERA
Parkirala sam auto
i uzimala stvari da uđem u zgradu.
Vidjela sam parkiran auto.
Počeo je trčati prema mom autu.
Pokušavam zaključati kamionet i nazvati policiju u isto vrijeme.
On tad već pokušava razbiti moj prozor.
Vrištao je iz svega glasa
da će me jebeno ubiti.
Uspio je otvoriti stražnja vrata.
Istrčala sam iz vozila i vikala „Upomoć.”
Vidjela sam muškarca u drugom autu.
Potrčala sam k njemu.
Izašao je iz vozila, mirno me pitao što nije u redu,
a ja sam rekla: „Ubit će me!”
John je tada vidio da sam ostavila ključeve u kamionetu.
Pokušavao me pregaziti.
Shvatio je da ne može do mene, a da ne udari druge aute.
Izašao je iz vozila
i nastavio vikati da će me ubiti.
Onaj čovjek ga je srušio na tlo i držao ga ondje.
ZVALI SU POLICIJU I ANDERSON JE UHIĆEN.
ANDERSON JE OPTUŽEN ZBOG KRŠENJA NALOGA ZA ZAŠTITU I ZADRŽAN JE U PRITVORU.
Nakon što ga je policija uhitila,
osjetila sam olakšanje kao nikad.
Napokon mi više nije mogao nauditi.
Bila sam slobodna.
Oslobodila sam se njega.
Oslobodila sam se svega toga.
Uhođenje, osobito u obiteljskom nasilju i vezama,
ne dobiva nužno pozornost koju bi trebalo.
U zakonu se preko toga prelazi.
Pitanje je što ćemo učiniti da to ponašanje prestane?
Zovem se Ali Friend.
Bila sam glavna tužiteljica na odjelu za obiteljsko nasilje u okrugu DeKalb.
NAKON INCIDENTA U SKLADIŠTU, ALI FRIEND DOBILA JE ANDERSONOV SLUČAJ.
Teško je znati što je Johnu prolazilo kroz glavu
i zašto je to učinio.
Ali mislim da je htio učiniti sve moguće
da povrati kontrolu nad Rachelinim životom.
Ako je to značilo oduzeti joj život, to je kanio učiniti.
Ponio je najlonski remen
koji je bio zavezan tako da je nalikovao na omču.
Davio ju je u nekoliko navrata
dok su živjeli u Arkansasu.
Činilo se kao da će napokon ispuniti…
REKLA MI JE DA JU JE DAVIO DESET PUTA.
…svoje prijetnje od prije kad bi je davio.
PRAVOSUDNI CENTAR
KAD JE PREKRŠIO ODREDBE NALOGA ZA ZAŠTITU,
FRIEND JE OPTUŽILA ANDERSONA ZA TEŠKO UHOĐENJE.
OKRUŽNI SUD
Teško uhođenje kažnjava se
dvjema do pet godina zatvora u Illinoisu.
Ili uvjetnom kaznom.
Smatrala sam da uvjetna nije dobar ishod za njega.
Smatrala sam da ga treba skloniti, kazniti i poslati u zatvor.
Optužen je i za tešku vožnju pod utjecajem alkohola.
Taj prekršaj u našoj saveznoj državi ima najstrožu kaznu.
KAD BI BIO OSUĐEN ZA VOŽNJU U PIJANOM STANJU,
ANDERSON BI, ZBOG SVOG DOSJEA, OBAVEZNO IŠAO U ZATVOR.
DA JE BIO OSUĐEN SAMO ZA UHOĐENJE, MOGAO JE PROĆI BEZ ZATVORA.
Teško je povjerovati da je uhođenje
manje kažnjivo djelo od vožnje u pijanom stanju.
Nitko ne želi vjerovati da je tako loše.
No za žrtvu takve veze
užasno je loše i jednog dana može dovesti do smrti.
U TRAVNJU 2019. ANDERSON SE IZJASNIO KRIVIM
ZA VOŽNJU U PIJANOM STANJU I TEŠKO UHOĐENJE.
OSUĐEN JE NA ŠEST GODINA ZATVORA.
ANDERSONU JE TAKOĐER ZABRANJEN KONTAKT S RACHEL I SINOM.
Svaki dan dobivam pisma od Johna.
Čudno mi je ako jedan dan pismo ne stigne.
Ne razgovaramo.
Ne odgovaram mu, ali stalno mi šalje slike i pisma.
Bez prestanka.
Kad dobijem pisma borim se sa sobom hoću li ih otvoriti.
Ali sad kad je u zatvoru, iz pisama vidim što mu je u glavi.
VOLIM TE
Lakše mi je zaspati
znajući da se ispričava umjesto da se i dalje ljuti na mene.
ZATVOR U ILLINOISU
Stalno sam slao pisma Rachel.
Pisao sam joj pismo svaki dan 2020.
Ne svaki dan. Svaki tjedan.
Nisam više tako lud. Svaki tjedan.
Samo da ostanemo u kontaktu. Znam da ih dobije i čita.
Ako ih želi prijaviti i uvaliti me u nevolje, neka bude tako.
Ako ona misli da tako treba učiniti, neka.
U VELJAČI 2021. ANDERSON JE TRAŽIO IZMJENU ZABRANE KONTAKTIRANJA SINA.
RACHEL SE NIJE MOGLA BORITI
PA JE ZABRANA MODIFICIRANA I DOZVOLJEN MU JE KONTAKT S JAXOM.
Nisam zaboravio na sina u zatvoru.
Razgovaramo telefonom. Smiješan je, kaže:
„Ne poznajem te. Ne znam kako izgledaš.”
Moram ga podsjetiti. „Znaš. I ja sam te odgajao.
Imao si dvije godine kad sam te zadnji put vidio.
Žao mi je što se toga ne sjećaš, ali ja se sjećam.”
Cilj mi je bio izaći do Jaxovog petog rođendana.
Bio je prošle nedjelje.
Izaći ću tjedan kasnije.
Danas je petak, a ja izlazim u ponedjeljak.
ANDERSON JE ODSLUŽIO MINIMALNI PERIOD SVOJE KAZNE
I IDE NA UVJETNU.
SAMO DVIJE I POL GODINE NAKON PRESUDE.
John će uskoro izaći i želi vidjeti sina.
Kad John napokon vidi Jaxa
i kad mu dozvole da ga zadrži preko noći ili preko vikenda,
strahovat ću da će pobjeći s mojim djetetom
i da ga nikad neću naći.
To mi je uvijek u glavi.
Nadam se da može okrenuti novi list.
Ali brine me da će se vratiti na staro
i da će mi opet htjeti nauditi.
Ako se vrati drogama,
mislit će da više nema razloga za život
i onda će se okomiti i na mene.
Nabavila sam nadzorne kamere.
Imam kamere oko kuće kako bih bila sigurna da me ne uhodi
i da mi ne dira auto.
Ima jednu priliku.
Napravi li ijedan incident, vraća se u zatvor.
To je to.
ZATVOR U ILLINOISU
STUDENI, 2021.
DANA 15. STUDENOG 2021. G.
JOHN ANDERSON PUŠTEN JE IZ ZATVORA NA UVJETNU KAZNU.
Mnogi vole reći da se ljudi ne mijenjaju.
Ali ako si prošao kroz neke traume, ne bi te to trebalo obilježiti zauvijek.
Nisam osoba koja sam bio.
Želim vidjeti svoju obitelj.
DVA TJEDNA KASNIJE
Prošla su dva tjedna otkako sam pušten i, iskreno,
još nemam pravi plan.
Još radim na tome.
Moj je najveći plan vratiti se u život svog sina.
JOHN SMIJE POSJEĆIVATI SINA NA TJEDNOJ BAZI.
Presretan sam što mogu biti sa sinom.
Ima pet godina. Pun je energije.
Predivno mi je što opet viđam sina.
Imam nešto čemu se radujem.
Ali onim danima kad se ne viđamo
tužan sam jer nisam s njim.
Prije svega ovoga bili smo jedna obitelj.
Moj je sin stalno bio uz mene.
A sad, nekoliko godina poslije,
viđam sina par puta tjedno.
Želim da ga Rachel i ja zajedno odgajamo.
Mislim da nije previše to
što bih htio da mi obitelj opet bude na okupu jednom.
Kao prava obitelj.
Mislim da ću ja morati dokazati
da ljudi sazrijevaju i mijenjaju se kroz život.
TRI MJESECA KASNIJE
Drukčije je sad kad je John izašao iz zatvora.
Prošlo je nešto više od 90 dana.
Znam da John želi da opet budemo obitelj…
Ali ne možemo se vratiti u prošlost.
Previše je ožiljaka i sve je slomljeno.
Nadam se da John može ostati trijezan i da želi imati bolji život.
Ako je John spreman za to,
onda može biti otac Jaxu.
Nadam se da ćemo nas dvoje biti prijatelji zbog našeg sina.
Svako dijete treba oca.
Ali morat će promijeniti mnogo toga na sebi
kao i svoju ovisnost.
Vrijeme će pokazati.
OD SNIMANJA JE JOHN NASTAVIO RADITI I VIĐATI SVOG SINA.
RACHEL I DALJE GOVORI DA MU JE OVO POSLJEDNJA ŠANSA.
Prijevod titlova: Jelena Rozić